

**VILNIAUS UNIVERSITETO**

**ŠIAULIŲ AKADEMIJOS TARYBA**

**POSĖDŽIO PROTOKOLAS**

2025-03-17 Nr. (1.3 E) 850000-TP-1

Šiauliai

Posėdis įvyko 2025 m. kovo 12 d., 9.00–11.00 val. mišriu būdu: tiesiogiai (Šiaulių akademijos posėdžių kambaryje Nr. 324 (III aukštas, Vytauto g. 84, Šiauliai) ir elektroninėmis ryšio priemonėmis naudojantis *Microsoft Office* platformos *Teams* programa.

Posėdžio pirmininkas Vytis Lembutis (toliau – Pirmininkas).

Posėdžio sekretorė Šiaulių akademijos direktorės padėjėja Asta Šeibelytė.

Dalyvavo: prof. dr. Renata Bilbokaitė, prof. dr. Remigijus Bubnys, prof. dr. Renata Macaitienė. Doc. dr. Erika Masiliauskienė, Klėja Merčaitytė, prof. dr. Rimantas Vaicekauskas, Austė Valukonytė, Sandra Verenkaitė-Bubliauskienė posėdyje dalyvavo naudodamiesi *Microsoft Office* platformos *Teams* programa.

Tarybos narės doc. dr. Jolanta Vaskelienė ir dr. Birutė Miškinienė, remdamosi Vilniaus universiteto Šiaulių akademijos tarybos darbo reglamento 43 punktu, išreiškė savo nuomonę iš anksto balsuodamos 2025 m. kovo 12 d. Tarybos posėdžio darbotvarkėje numatytais balsavimo klausimais elektroniniu paštu.

Kiti dalyviai: prof. dr. Diana Cibulskienė, doc. dr. Lina Garšvienė, dr. Regina Karvelienė, prof. dr. Daiva Malinauskienė.

Kvorumas priimti sprendimus buvo, nes posėdyje dalyvavo 11 Šiaulių akademijos tarybos narių iš 11.

Apie 2025 m. kovo 12 d. vyksiantį posėdį Šiaulių akademijos tarybos nariai 2025 m. vasario 28 d. buvo informuoti informacinių komunikacinių technologijų priemonėmis elektroniniu paštu.

DARBOTVARKĖ:

1. Dėl Vilniaus universiteto Šiaulių akademijos 2024 m. veiklos ataskaitos projekto;

2. Dėl Vilniaus universiteto Šiaulių akademijos 2024 m. pajamų ir išlaidų sąmatos įvykdymo ataskaitos;

3. Dėl Vilniaus universiteto Šiaulių akademijos 2025 m. pajamų ir išlaidų sąmatos projekto;

4. Dėl Vilniaus universiteto Šiaulių akademijos papildomųjų, podiplominių ir MVG studijų, į kurias vykdomas priėmimas 2025 studijų metais, kainų ir studijų vietų skaičiaus;

5. Dėl Vilniaus universiteto Šiaulių akademijos atnaujintų papildomųjų studijų programų aprašų;

6. Dėl Vilniaus universiteto Šiaulių akademijos profesinių Pedagogikos studijų programos keitimo iš 60 kreditų į 60 – 120 kreditų;

7. Dėl Vilniaus universiteto Šiaulių akademijos Bendrųjų universitetinių studijų dalykų (BUS);

8. Dėl Vilniaus universiteto Šiaulių akademijos I pakopos studijų programos *Socialinis darbas ir socialinė reabilitacija* teikimo išregistravimui.

Pirmininkas supažindino Šiaulių akademijos tarybos narius su darbotvarkės klausimais ir paprašė teikti pastebėjimus ir pasiūlymus dėl darbotvarkės keitimo arba papildymo. Pastebėjimų ir pasiūlymų dėl darbotvarkės keitimo ir papildymo pateikta nebuvo. Posėdžio darbotvarkė patvirtinta bendru Šiaulių akademijos tarybos narių sutarimu.

1. SVARSTYTA. Dėl Vilniaus universiteto Šiaulių akademijos 2024 m. veiklos ataskaitos projekto.

Pranešėja – Šiaulių akademijos direktorė prof. dr. Renata Bilbokaitė.

Pranešėja pristatė Vilniaus universiteto Šiaulių akademijos 2024 m. veiklos ataskaitą. Ataskaitos pristatymo metu pranešėja atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Pritarti Vilniaus universiteto Šiaulių akademijos 2024 m. veiklos ataskaitos projektui ir jo teikimui Rektoriui tvirtinti“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Pritarti Vilniaus universiteto Šiaulių akademijos 2024 m. veiklos ataskaitos projektui ir jo teikimui Rektoriui tvirtinti. (Pridedama)

2. SVARSTYTA. Dėl Vilniaus universiteto Šiaulių akademijos 2024 m. pajamų ir išlaidų sąmatos įvykdymo ataskaitos.

Pranešėja – Šiaulių akademijos direktorė prof. dr. Renata Bilbokaitė.

Pranešėja pristatė Vilniaus universiteto Šiaulių akademijos 2024 m. pajamų ir išlaidų sąmatos įvykdymo ataskaitą.

Pranešėja atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Patvirtinti Vilniaus universiteto Šiaulių akademijos 2024 m. pajamų ir išlaidų sąmatos įvykdymo ataskaitą“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Patvirtinti Vilniaus universiteto Šiaulių akademijos 2024 m. pajamų ir išlaidų sąmatos įvykdymo ataskaitą. (Pridedama)

3. SVARSTYTA. Dėl Vilniaus universiteto Šiaulių akademijos 2025 m. pajamų ir išlaidų sąmatos projekto.

Pranešėja – Šiaulių akademijos direktorė prof. dr. Renata Bilbokaitė.

Pranešėja pristatė ir pakomentavo Vilniaus universiteto Šiaulių akademijos 2025 m. pajamų ir išlaidų sąmatos projektą.

Šiaulių akademijos direktorė atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Pritarti Vilniaus universiteto Šiaulių akademijos 2025 m. pajamų ir išlaidų sąmatos projektui“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Pritarti Vilniaus universiteto Šiaulių akademijos 2025 m. pajamų ir išlaidų sąmatos projektui. (Pridedama)

4. SVARSTYTA. Dėl Vilniaus universiteto Šiaulių akademijos papildomųjų, podiplominių ir MVG studijų, į kurias vykdomas priėmimas 2025 studijų metais, kainų ir studijų vietų skaičiaus.

Pranešėja – Šiaulių akademijos direktoriaus pavaduotoja studijoms dr. Regina Karvelienė.

Pranešėja pristatė Vilniaus universiteto Šiaulių akademijos papildomųjų, podiplominių ir MVG studijų, į kurias vykdomas priėmimas 2025 studijų metais, kainas ir studijų vietų skaičius.

Pirmininkas pakvietė Šiaulių akademijos tarybos narius balsuoti dėl nutarimo „Pritarti Vilniaus universiteto Šiaulių akademijos papildomųjų, podiplominių ir MVG studijų, į kurias vykdomas priėmimas 2025 studijų metais, kainoms ir studijų vietų skaičiui“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Pritarti Vilniaus universiteto Šiaulių akademijos papildomųjų, podiplominių ir MVG studijų, į kurias vykdomas priėmimas 2025 studijų metais, kainoms ir studijų vietų skaičiui. (Pridedama)

5. SVARSTYTA. Dėl Vilniaus universiteto Šiaulių akademijos atnaujintų papildomųjų studijų programų aprašų.

Pranešėja – Šiaulių akademijos direktoriaus pavaduotoja studijoms dr. Regina Karvelienė.

Pranešėja pateikė Vilniaus universiteto papildomųjų *Ekonomika, Vadyba, Viešasis valdymas* studijų programų aprašus. Direktoriaus pavaduotoja studijoms informavo, kad aprašai turi būti tvirtinami Šiaulių akademijos taryboje todėl, kad 2025 m. priėmimui buvo atnaujinti papildomųjų studijų programos studijų tinkleliai, kurie pateikti naujojoje papildomųjų studijų aprašo formoje.

Direktoriaus pavaduotoja studijoms dr. Regina Karvelienė atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Patvirtinti Vilniaus universiteto Šiaulių akademijos atnaujintų papildomųjų studijų programų aprašus“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Patvirtinti Vilniaus universiteto Šiaulių akademijos atnaujintų papildomųjų studijų programų aprašus. (Pridedama)

6. SVARSTYTA. Dėl Vilniaus universiteto Šiaulių akademijos profesinių Pedagogikos studijų programos keitimo iš 60 kreditų į 60 – 120 kreditų.

Pranešėja – Šiaulių akademijos direktoriaus pavaduotoja studijoms dr. Regina Karvelienė.

Pranešėja informavo, kad remiantis Pedagogų rengimo reglamentu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 13 d. įsakymu Nr. V-856 „Dėl Pedagogų rengimo reglamento patvirtinimo“, 6.4 papunktyje nurodoma, kad pedagogikos profesinių studijų programa yra 120 studijų kreditų, kurią sudaro atskiri moduliai – pedagogikos studijų (60 studijų kreditų) ir mokomojo dalyko (60 studijų kreditų). Todėl šiuo metu Vilniaus universiteto Šiaulių akademijoje vykdomos Pedagogikos profesinių studijų programos trukmę reikia pakeisti iš 60 studijų kreditų į 60 – 120 studijų kreditų, kur 120 kreditų studijų programoje būtų integruoti du savarankiški moduliai (pedagogikos ir mokomojo dalyko).

Direktoriaus pavaduotoja studijoms dr. Regina Karvelienė atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Pritarti Vilniaus universiteto Šiaulių akademijos profesinių Pedagogikos studijų programos iš 60 kreditų į 60 – 120 kreditų keitimui“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Pritarti Vilniaus universiteto Šiaulių akademijos profesinių Pedagogikos studijų programos iš 60 kreditų į 60 – 120 kreditų keitimui. (Pridedama)

7. SVARSTYTA. Dėl Vilniaus universiteto Šiaulių akademijos Bendrųjų universitetinių studijų dalykų (BUS).

Pranešėja – Vilniaus universiteto Šiaulių akademijos direktoriaus pavaduotoja studijoms dr. Regina Karvelienė.

Dr. Regina Karvelienė pateikė ir pristatė siūlomo tvirtinti Vilniaus universiteto Šiaulių akademijos bendrųjų universitetinių studijų (BUS) dalyko *(Projektų valdymas (Project Management))* aprašus.

Pranešėja atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Patvirtinti Vilniaus universiteto Šiaulių akademijos Bendruosius universitetinius studijų dalykus (BUS) – *Projektų valdymas* (*Project Management*)“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Patvirtinti Vilniaus universiteto Šiaulių akademijos Bendruosius universitetinius studijų dalykus (BUS) – *Projektų valdymas* (*Project Management*).

8. SVARSTYTA. Dėl Vilniaus universiteto Šiaulių akademijos I pakopos studijų programos *Socialinis darbas ir socialinė reabilitacija* teikimo išregistravimui.

Pranešėja – Šiaulių akademijos direktoriaus pavaduotoja studijoms dr. Regina Karvelienė.

Pranešėja remiantis Vilniaus universiteto Studijų programų reglamento 9.2 punktu, pateikė siūlymą pritarti išregistravimui iš Studijų, mokymo programų ir kvalifikacijų registro nebevykdomą Vilniaus universiteto Šiaulių akademijos I pakopos studijų programą *Socialinis darbas ir socialinė reabilitacija*, 6181JX002 (studijų kryptis – *Socialinis darbas*).

Direktoriaus pavaduotoja studijoms dr. Regina Karvelienė atsakė į Šiaulių akademijos tarybos narių pateiktus klausimus.

Pirmininkas pakvietė Šiaulių akademijos tarybos narius balsuoti dėl nutarimo „Pritarti išregistravimui iš Studijų, mokymo programų ir kvalifikacijų registro nebevykdomą Vilniaus universiteto Šiaulių akademijos I pakopos studijų programą – *Socialinis darbas ir socialinė reabilitacija*, 6181JX002 (studijų kryptis – *Socialinis darbas*)“.

Šiaulių akademijos tarybos narės doc. dr. Jolanta Vaskelienė ir dr. Birutė Miškinienė pritarė nutarimui išankstinio balsavimo būdu.

Balsavo: „už“ – 11; „prieš“ – 0; susilaikė – 0.

Nutarimas priimtas visais balsais.

NUTARTA. Pritarti išregistravimui iš Studijų, mokymo programų ir kvalifikacijų registro nebevykdomą Vilniaus universiteto Šiaulių akademijos I pakopos studijų programą – *Socialinis darbas ir socialinė reabilitacija*, 6181JX002 (studijų kryptis – *Socialinis darbas*). (Pridedama)